cyanic-selkie/wikianc huggingface dataset:
მაკენზი სკოტი
ბიოგრაფია
მაკენზი სკოტი დაიბადა 1970 წლის 7 აპრილს სან-ფრანცისკოში, კალიფორნია. მისი მამა ფინანსური დაგეგმარების სპეციალისტი გახლდათ. 1988 წელს მაკენზიმ დაამთავრა ჰოჩკისის კერძო სკოლა ლეიკვილში (კონექტიკუტის შტატი). 1992 წელს მიიღო ბაკალავრის ხარისხი პრინსტონის უნივერსიტეტში, სადაც  მისი მასწავლებელი გახლდათ ამერიკელი მწერალი, ნობელის პრემიის ლაურეატი ლიტერატურის დარგში ტონი მორისონი. მორისონმა მაკენზი ტატლი დაახასიათა, როგორც „ერთ-ერთი საუკეთესო სტუდენტი, რომელიც ოდესმე მყოლია ჩემს შემოქმედებითი წერის კლასში“. იგი ასევე მუშაობდა მორისონის მკვლევარ ასისტენტად 1992 წლის რომანზე „ ჯაზი“.
მაკენზი თავის მომავალ მეუღლეს, ჯეფ ბეზოსს, 1993 წელს შეხვდა საინვესტიციო კომპანია  D. E. Shaw-ში. ისინი 3 თვის შემდეგ დაინიშნენ და ექვსი თვის შემდეგ დაქორწინდნენ. წყვილს სამი ვაჟი და ერთი ჩინეთში ნაშვილები ქალიშვილი ჰყავს.
1994 წელს წყვილი   სიეტლში გადავიდა და კომპანია დააარსა. მაკენზი გახდა ბუღალტერი და Amazon- ის პირველი თანამშრომელი. თუმცა, 2000 წლის შემდეგ, მთელი ყურადღება ოჯახზე გადაიტანა, მან დატოვა კომპანია და აღარასოდეს დაუკავებია მნიშვნელოვანი პოზიციები.
2014 წელს მაკენზიმ დააარსა ბულინგის საწინააღმდეგო ორგანიზაცია Bystander Revolution.
2019 წელს მაკენზი ოფიციალურად გაშორდა ქმარს, რომელმაც განქორწინების პროცესის შედეგად დაუტოვა თავისი კუთვნილი Amazon-ის აქციების 25% (ამაზონის მთლიანი აქციების 4%), რომელიც იმ დროს შეადგენდა 35,6 მილიარდ დოლარს. განქორწინების შემდეგ მაკენზიმ ასევე ოფიციალურად შეიცვალა გვარი და გახდა სკოტი (მეორე სახელი, რომელიც დაბადებისას ბაბუის პატივსაცემოდ დაარქვეს).
2021 წლის 6 მარტს, Pledge of Giving ვებსაიტის საშუალებით ცნობილი გახდა, რომ სკოტი დაქორწინდა საშუალო სკოლის ქიმიის მასწავლებელ დენ ჯევეტზე. მარცხნივ|მინი|მაკენზი სკოტი შუაში, უკანა რიგში. 2020 წლის 10 ივლისს მაკენზი სკოტის ქონება შეადგენდა 62,3 მილიარდ დოლარს. იგი გახდა უმდიდრესი ქალი აშშ-ში. სექტემბრის დასაწყისში, Amazon-ის აქციების ზრდის გამო, მისმა ქონებამ 68 მილიარდ დოლარს მიაღწია. ამგვარად, მან პლანეტის უმდიდრესი ქალის ტიტული მოიპოვა.
Bloomberg-ის მონაცემების მიხედვით, მაკენზი სკოტი ასევე გახლავთ  მე-13 უმდიდრესი ადამიანი მსოფლიოში
გლობალური Forbes-ის მიხედვით, მაკენზი სკოტი  2021 წელს გახდა   მსოფლიოს ყველაზე გავლენიანი ქალი.
შემოქმედება
როგორც თავად ამტკიცებს,  წერას სერიოზულად  6 წლის ასაკში შეუდგა, როდესაც დაწერა 142 გვერდიანი წიგნი „წიგნის ჭია“. წიგნი  წყალდიდობის შედეგად განადგურდა.
მაკენზი სკოტის პირველი წიგნი „ლუთერ ოლბრაიტის გამოცდა“, რომლის დასრულებას 10 წელი დასჭირდა, 2005 წელს გამოიცა. 2006 წელს მან მიიღო ამერიკის ლიტერატურული პრემია.
2013 წელს გამოვიდა მისი მეორე წიგნი „ხაფანგები“.
ქველმოქმედება
2019 წლის მაისში მაკენზი სკოტმა ხელი მოაწერა Giving Pledge-ს საქველმოქმედო კამპანიას, რა დროსაც მან აიღო ვალდებულება თავისი სიმდიდრის უმეტესი ნაწილი სიცოცხლის განმავლობაში ქველმოქმედებას მოახმაროს.
2020 წლის ივლისში სკოტმა განაცხადა, რომ მან შესწირა 1,7 მილიარდი დოლარი 116 არაკომერციულ ორგანიზაციას. 2020 წლის დეკემბერში კიდევ 4,15 მილიარდი დოლარი  — 384 ორგანიზაციას. ოთხი თვის განმავლობაში განსაკუთრებული ყურადღება დაეთმო   COVID-19-ის პანდემიის დროს ეკონომიკურად დაზარალებული ადამიანების მხარდაჭერას და მათი პრობლემის მოგვარებას.
სკოტის 2020 წლის საქველმოქმედო შემოწირულობამ შეადგინა $5,8 მილიარდი დოლარი. ეს იყო საქველმოქმედო ორგანიზაციებისთვის კერძო პირის მიერ გაწეული  ერთ-ერთი ყველაზე დიდი წლიური შემოწირულობა.
Forbes-ის ცნობით, სკოტმა ერთი წლის განმავლობაში (2020 წლის ივლისიდან 2021 წლის ივლისამდე) 780 ორგანიზაციას 8,5 მილიარდი დოლარი შესწირა.
სქოლიო
კატეგორია:დაბადებული 7 აპრილი კატეგორია:დაბადებული 1970 კატეგორია:ამერიკელი ქალი მწერლები კატეგორია:ამერიკელი ფილანთროპები კატეგორია:ამერიკელი მილიარდერები კატეგორია:ამერიკელი ქალი მილიარდერები კატეგორია:XXI საუკუნის ამერიკელი ქალი მწერლები
NGC 7486
NGC 7486 — ვარსკვლავი პეგასის თანავარსკვლავედში. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:ვარსკვლავები კატეგორია:პეგასის თანავარსკვლავედი
ჟერმენ პილონი
ჟერმენ პილონი (Germain Pilon; დ. 1536/37, პარიზი — გ. 3 თებერვალი, 1590, პარიზი) — ფრანგი მოქანდაკე, აღორძინების ხელოვნების წარმომადგენელი. სწავლობდა პიერ ბონტანთან. განიცადა ჟან გუჟონი გავლენა. 1570-იან წლებში შესრულებულ პორტრეტულ სტატუებსა და ბიუსტებში იგრძნობა დრამატიზმი (ანრი II-ის საფლავის ქანდაკება და ეკატერინე მედიჩის საფლავის მორთულობა). 1572 წლიდან ეჭირაპორტრეტულ გამოსახულებათა მთავარი კონტროლიორის თანამდებობა, ამავე დროს ხელმძღვანელობდა სამედალო საქმეს. მის მიერ შესრულებული მედლები გამოირჩევა დეტალების ვირტუოზული დამუშავებით, კომპოზიციის კომპაქტურობითა და სიმკაცრით.
ლიტერატურა
კატეგორია:ფრანგი მოქანდაკეები კატეგორია:გარდაცვლილი 3 თებერვალი კატეგორია:გარდაცვლილი 1590
პლატეის ბრძოლა
პლატეის ბრძოლა — ძვ. წ. 479 წლის სექტემბერში სამხრეთ ბეოტიაში (პლატეა) ბრძოლა გაიმართა ბერძნებსა და სპარსელებს შორის. ბერძნებს პავსანია ხელმძღვანელობდა, სპარსელებს მარდონიოსი. ბერძნები მოხერხებულ თავდაცვით პოზიციებზე გამაგრდნენ და სპარსელები ვერ ბედავდნენ შეტევაზე გადასვლას. 26 სექტემბერს, ღამით, ბერძნებმა პლატეის მიმართულებით დაიხიეს. დილით სპარსელებს ეგონათ, რომ ბერძნები გარბოდნენ და სპარტელთაგან შემდგარ არიერგარდს შეუტიეს. სპარტელებმა უკუაგდეს შეტევა, შემდეგ საშველად მოსული ათენელებისა და სხვა მოკავშირეების დახმარებით დაამარცხეს მტერი. მარდონიოსი სასიკვდილოდ დაიჭრა და ბერძნებისგან დევნილი სპარსელები თავგზააბნეულები გაიქცნენ ჰელესპონტისკენ. პლატეასთან ბრძოლაში კიდევ ერთხელ დამტკიცდა ბერძენთა ფალანგის უპირატესობა მრავალრიცხოვან, მაგრამ არამწყობრ სპარსელთა ქვეით და ცხენოსან ჯარზე. პლატეასთან და მიკალესთან გამარჯვებამ საბერძნეთში და მცირე აზიის ბერძნული ქალაქები სპარსელებისაგან გაათავისუფლა.
ლიტერატურა
კატეგორია:ანტიკური ომები კატეგორია:ძვ. წ. V საუკუნის ბრძოლები
ქალთა სულთანატი
ქალთა სულთანატი (Kadınlar saltanatı, قادينلر ساطنتي) — პერიოდი ოსმალეთის იმპერიის ისტორიაში, როდესაც ქალებს დიდი გავლენა ჰქონდათ სახელმწიფო საქმეებში. მიიჩნევენ, რომ ქალთა სულთანატის პერიოდი დაიწყო 1550 წელს და დასრულდა 1656 წელს.
ტერმინი „ქალთა სულთანატი“ პირველად გამოიყენა თურქმა ისტორიკოსმა აჰმედ რეფიქ ალთინაიმ 1916 წელს ამავე სახელწოდების წიგნში, სადაც იგი აღნიშნულ პერიოდს განიხილავდა ოსმალეთის იმპერიის დაქვეითების ერთ-ერთ მთავარ მიზეზად.
ოსმალეთის იმპერიაში, განსხვავებით სხვა მონარქიებისაგან ქალები არ ერეოდნენ ქვეყნის მართვაში. ამასთანავე სულთნები კანონიერ ქორწინებას ამჯობინებდნენ ხარჭის ყოლას, სავარაუდოდ ეს ხდებოდა იმ მიზნით, რომ სულთანი დაეცვათ მეტისმეტი გავლენისაგან. სულეიმან I-მა ეს წესი დაარღვია, როდესაც კანონიერ ცოლად შეირთო ჰიურემ სულთანი. ჰიურემი ორმა ჰასეკიმ შეცვალა, ორივე შემდეგ გახდა ვალიდე: ჯერ ნურბანუ, შემდეგ კი საფიე (რომელიც არ ყოფილა კანონიერი ცოლი), რომელთაც დიდი გავლენა ჰქონდათ ჯერ მეუღლეებზე (სელიმ II და მურად III), ხოლო შემდეგ მცირეწლოვან შვილებზე (მურად III და მეჰმედ III), რომელთა რეგენტებიც იყვნენ მათ სრულწლოვნებამდე. ითვლება, რომ მიჰრიმაჰიც ახდენადა გავლენას ძმაზე. ქალთა სულთანატის პიკი იყო ქიოსემ სულთნის მმართველობა, იგი ორი შვილის (მურად IV და იბრაჰიმ I), ხოლო შემდეგ შვილიშვილის (მეჰმედ IV) სულთნობის პერიოდში აქტიურად ერეოდა ქვეყნის საქმეებში. ქალთა სულთანატი დასრულდა ქიოსემ სულთნის მკვლელობით. ქიოსემის შემდეგ ვალიდე-სულთანი გახდა თურჰან ჰატიჯე სულთანი, რომლის ბრძანებით 1656 წელს დიდ ვეზირად დაინიშნა მეჰმედ-ფაშა. სწორედ ეს დანიშვნა გახდა ქალთა სულთანატის დასრულების მიზეზი.
სქოლიო
*
მენდეხა
მენდეხა (Mendeja, Mendexa) — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების ბისკაიის პროვინციის ლეა-არტიბაის კომარკის შემადგენლობაში. ფართობი — 6,91 კმ². მოსახლეობა — 425 კაცი (2020 წ.).
ივანიკოვო (ვოლოგდის ოლქი)
ივანიკოვო (Иваниково) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის ხაროვსკის სასოფლო დასახლების შემადგენლობაში, მოსახლეობა 2002 წლის მონაცემებით 7 ადამიანს შეადგენდა.
მენდეხა
სქოლიო
კატეგორია:ბისკაიის მუნიციპალიტეტები კატეგორია:ბისკაიის ქალაქები
ივანიკოვო (ვოლოგდის ოლქი)
სქოლიო
კატეგორია:ხაროვსკის რაიონის დასახლებული პუნქტები
Gnamptogenys tornata
Gnamptogenys tornata — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Gnamptogenys-ს გვარიდან. მიეკუთვნება Ectatomminae-ს ქვეოჯახს. .
სქოლიო
კატეგორია:ჭიანჭველები
ბოლივარის მუნიციპალიტეტი (ფალკონი)
ბოლივარის მუნიციპალიტეტი (Municipio Bolívar) — მუნიციპალიტეტი ვენესუელაში, ფალკონის შტატში. წარმოადგენს ფალკონის შტატის 25 მუნიციპალიტეტიდან ერთ-ერთს. ფართობი 295 კმ². 2001 წლის მოსახლეობის აღწერის მიხედვით ბოლივარის მუნიციპალიტეტში ცხოვრობდა 8 290 ათასი ადამიანი. მოსახლეობის სიმჭიდროვე შეადგენს 28,1 ადამიანს 1 კვადრატულ კილომეტრზე. მთავარი ქალაქია სან-ლუისი.
იხილეთ აგრეთვე
კატეგორია:ფალკონის შტატის მუნიციპალიტეტები
NGC 7504
NGC 7504 — ვარსკვლავი პეგასის თანავარსკვლავედში. ეს ობიექტი შედის ახალ საერთო კატალოგში.
მურვანიძე
კატეგორია:ქართული გვარები
გულიაი-ბორისოვკის იოანე ნათლისმცემლის ეკლესია
გულიაი-ბორისოვკის იოანე ნათლისმცემლის ეკლესია (Церковь Иоанна Предтечи) — მართლმადიდებლური ეკლესია ხუტორ გულიაი-ბორისოვკაში, როსტოვის ოლქი, რუსეთის ფედერაცია. მიეკუთვნება რუსეთის მართლმადიდებელი ეკლესიის მოსკოვის საპატრიარქოს ვოლგოდონისა და სალსკის ეპარქიას.
ისტორია
სლობოდა გულიაი-ბორისოვკა XIX საუკუნის ბოლოს შედიოდა დონის კაზაკების ჩერკასკის ოლქში. ამჟამად ხუტორი გულიაი-ბორისოვკა მიეკუთვნება როსტოვის ოლქის ზერნოგრადის რაიონს.
პირველი ხის ეკლესია სლობოდაში ააგეს 1871 წელს. ეკლესია ააშენეს სასახლის კამერ-იუნკერის ბორის პოზდეევის, მრწმუნე მოსახლეობისა და მოსაზღვრე სოფლის მაცხოვრებელთა ფინანსებით. გულიაი-ბორისოვკის ეკლესიის კურთხევა მოხდა 1871 წლის 8 მაისს.
ეკლესია იყო ერთსაკურთხევლიანი და ნაკურთხი იყო იოანე ნათლისმცემლის შობის სახელზე. ეკლესიას ჰქონდა ხის ღობე, რომელიც 1890 წელს შეიცვალა რკინის ღობით, რომელიც აგურის საძირკველზე დააყენეს. 1871 წლის 9 მაისიდან 1874 წლის 22 სექტემბრამდე ეკლესიასთან მუშაობდა საეკლესიო-სამრევლო სკოლა. 22 სექტემბრიდან სკოლა გადაკეთდა სასოფლო-სამრევლო სკოლად.
დროთა განმავლობაში სოფელი გაიზარდა და ეკლესია უკვე მრევლისთვის მცირე ზომის იყო. სლობოდის მოსახლეობამ პეტიცია შეადგინა ახალი ეკლესიის მშენებლობის შესახებ. 1903 წელს აშენდა მეორე ეკლესია. ახალი ტაძარი იყო სამსაკურთხევლიანი, თუმცა, როგორც პირველი, ესეც ხის იყო. მთავარი საკურთხეველი იოანე ნათლისმცემლის სახელობისა იყო, მარცხენა - ივერიის ღვთისმშობლის ხატისა, ხოლო მარჯვენა - კირილესა და მეთოდეს სახელზე.
1930 წელს იოანე ნათლისმცემლის შობის ტაძარი დახურეს. იგი ხელახლა გაიხსნა 1944 წელს. მრევლმა თავისი ხარჯებით გაარემონტა დანგრეული ეკლესია. 1959 წელს ეკლესიაში სამღდელოებას აუკრძალეს შესვლა. მის ადგილზე კი გადაწყვიტეს 1960-1961 წლებში აეშენებინათ სკოლა-ინტერნატი 600 ადგილიანი. 1960 წლის 23 თებერვალს ეკლესია დახურეს. ორი წლის შემდეგ კი გადაწვეს და დაანგრიეს.
1990-იანი წლების შუა რიცხვებში სლობოდაში გააქტიურდა ადგილობრივი მართლმადიდებლური მრევლი. 1997 წელს გამოიყო ადგილი სამლოცველო ნაგებობის ასაშენებლად. 1999 წლის 9 სექტემბერს როსტოვის ოლქის იუსტიციის მთავარმა სამმართველომ დაარეგისტრირა ეკლესიის მრევლი. ეკლესიის პირველი წინამძღვარი გახდა მღვდელი სერგეი იურკინი. ამჟამად ეკლესიის წინამძღვარია როსტისლავ ტიმჩენკო.
რესურსები ინტერნეტში
კატეგორია:როსტოვის ოლქის ეკლესიები
ჩრდილოეთ მაკედონიის სამხედრო-საჰაერო ძალები
ჩრდილოეთ მაკედონიის სამხედრო-საჰაერო ძალები — ჩრდილოეთ მაკედონიის სამხედრო ნაწილი, რომელიც იცავს ქვეყნის საჰაერო და სახმელეთო სივრცეს. შეიქმნა ქვეყნის დამოუკიდებლობიდან 1 წლის შემდეგ, 1992 წლის 10 ივნისს. იცავს მაკედონიის მიერ კონტროლირებად ტერიტორიას.
კატეგორია:ჩრდილოეთი მაკედონია კატეგორია:სამხედრო-საჰაერო ძალები ქვეყნების მიხედვით
სეფერთელაძე
საკუთარი სახელი სეფერთელაძე შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
Gnamptogenys tortuolosa
სქოლიო
კატეგორია:ჭიანჭველები
მაკედონი (მითოლოგია)
მაკედონი (Μακεδών) ან მაკედნოსი (Μακεδνός) — ძველი მაკედონელების ეპონიმური წინაპარი, რომელიც ბერძნულ მითოლოგიაში იხსენიება. უმეტეს შემთხვევაში ის წარმოადგენს ემიგრანტ ლიდერს რომლის სახელიც ეწოდა მაკედონიას და რომელიც მანამდე იწოდებოდა ემათიად ან თრაკიად.
გენეალოგია
სხვა და სხვა წყაროების მიხედვით ის მოიხსენიება სხვა და სხვა ღმერთების: ზევსის, ეოლის, ოსირისის და ასევე ანტიკური არკადიის მეფის ლიკაონის შვილად.
სქოლიო
კატეგორია:ბერძნული მითოლოგია კატეგორია:ზევსის შვილები
The Capitol Albums, Volume 2
The Capitol Albums, Volume 2 — ინგლისური როკ-ჯგუფ The Beatles-ის ალბომების კრებული, რომელიც გამოვიდა 2006 წელს. ეს არის ამერიკაში, ლეიბლის Capitol მიერ 1962–1965 წლებში გამოცემული ალბომების ორიგინალური რემასტერინგების კრებული.
დისკები
ყოველი დისკი ამ კოლექციიდან წარმოდგენილია როგორც სტერეო, ასევე მონო ვერსიის სახით.
სქოლიო
კატეგორია:The Beatles-ის კომპილაციური ალბომები კატეგორია:2006 წლის-ის კომპილაციური ალბომები კატეგორია:ები-როუდის სტუდიებში ჩაწერილი ალბომები კატეგორია:ალბომები ჯორჯ მარტინის პროდიუსერობით კატეგორია:Capitol Records-ის კომპილაციური ალბომები კატეგორია:Apple Records-ის კომპილაციური ალბომები
სარჯველაძე
საკუთარი სახელი სარჯველაძე შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
სამსონია
საკუთარი სახელი სამსონია შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
ბუჩივაკოას მუნიციპალიტეტი
ბუჩივაკოას მუნიციპალიტეტი (Municipio Buchivacoa) — მუნიციპალიტეტი ვენესუელაში, ფალკონის შტატში. წარმოადგენს ფალკონის შტატის 25 მუნიციპალიტეტიდან ერთ-ერთს. ფართობი 2 657 კმ². 2001 წლის მოსახლეობის აღწერის მიხედვით ბუჩივაკოას მუნიციპალიტეტში ცხოვრობდა 25 000 ათასი ადამიანი. მოსახლეობის სიმჭიდროვე შეადგენს 7,63 ადამიანს 1 კვადრატულ კილომეტრზე. მთავარი ქალაქია კაპატარიდა.
იხილეთ აგრეთვე
კატეგორია:ფალკონის შტატის მუნიციპალიტეტები
NGC 7607
NGC 7607 — ორმაგი ვარსკვლავი პეგასის თანავარსკვლავედში. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:ვარსკვლავები კატეგორია:პეგასის თანავარსკვლავედი
ონდაროა
ონდაროა (Ondárroa, Ondarroa) — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების ბისკაიის პროვინციის ლეა-არტიბაის კომარკის შემადგენლობაში. ფართობი — 4 კმ². მოსახლეობა — 8395 კაცი (2020 წ.).
სქოლიო
კატეგორია:ბისკაიის მუნიციპალიტეტები კატეგორია:ბისკაიის ქალაქები
თექირდაღის პროვინცია
თექირდაღის პროვინცია (Tekirdağ ili) — პროვინცია (ილი) თურქეთში, ისტორიულ–გეოგრაფიულ პროვინცია აღმოსავლეთ თრაკიაში. მარმარილოს ზღვის რეგიონში. ადმინისტრაციული ცენტრი – ქალაქი თექირდაღი. ესაზღვრება სტამბოლის, ედირნეს, ჩანაქკალეს და ქირკლარელის პროვინციები,  სამხრეთ–აღმოსავლეთით ესაზღვრება მარმარილოს ზღვა, ხოლო ჩრდილოეით აქვს 1 კილომეტრიანი საზღვარი – შავ ზღვაზე. შედგება 9 რაიონისაგან.
სქოლიო
კატეგორია:თურქეთის პროვინციები
ახო
ახო — სოფელი საქართველოში, აჭარის ავტონომიური რესპუბლიკის ქედის მუნიციპალიტეტში, ცხმორისის თემში (სოფლები: ახო, გეგელიძეები, გობრონეთი, კოკოტაური, ჩეტკიძეები, ცხმორისი). მდებარეობს მდინარე აჭარისწყლის მარჯვენა მხარეს, ზღვის დონიდან 500 მ სიმაღლეზე, დაბა ქედიდან დაშორებულია 18 კილომეტრით. საბჭოთა პერიოდში განვითარებული იყო მევენახეობა. 2014 წლის აღწერის მონაცემებით სოფელში ცხოვრობს 594 კაცი.
ახოს ჯამე
სოფელში დგას ეროვნული მნიშვნელობის ძეგლი ახოს ჯამე. აშენებულია ლაზი ხელოსნის უსტა ხუსეინის მიერ 1817-1818 წლებში. მორთულია ორნამენტებით.
სქოლიო
კატეგორია:ქედის მუნიციპალიტეტის სოფლები
ზახაროვსკოე (ხაროვსკის რაიონი)
ზახაროვსკოე (Захаровское) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის ხაროვსკის სასოფლო დასახლების შემადგენლობაში, მოსახლეობა 2002 წლის მონაცემებით 3 ადამიანს შეადგენდა.
სქოლიო
კატეგორია:ხაროვსკის რაიონის დასახლებული პუნქტები
ილია ბატონიშვილი
ილია ბატონიშვილი (ბაგრატიონი) (დ. 1790, თბილისი — გ.  1854, მოსკოვი) — მეფე გიორგი XII-ის ძე. 1808 დედასთან, დედოფალ მარიამთან ერთად ადმინისტრაციული წესით რუსეთში გადაასახლეს. სწავლობდა პაჟთა კორპუსში. 1812-1823 წლებში მსახურობდა რუსეთის არმიაში. მონაწილეობდა 1812 წლის ომში ნაპოლეონის არმიის წინააღმდეგ. 1823 წელს პოლკოვნიკის წოდებით გადადგა სამხედრო სამსახურიდან. დასახლდა მოსკოვში.
იზა გიგოშვილი
იზა შალვას ასული გიგოშვილი (დ. 16 თებერვალი, 1938, თბილისი — გ. 17 იანვარი, 2003) — ქართველი მსახიობი. საქართველოს სახალხო არტისტი (1981). 1979 წელს მიენიჭა სსრკ სახელმწიფო პრემია.
ილია ბატონიშვილი
1843 წლის 18 ივნისს, საქართველოს სამეფო ოჯახის წევრებს (ფარნაოზი ერეკლეს ძე; გიორგის ძეები: თეიმურაზი, მიხეილი, ილია, ოქროპირი, ერეკლე; იულონის ძეები: ლუარსაბი და დიმიტრი; იოანეს შვილიშვილი - იოანე; ბაგრატ გიორგის ძის შვილები: დავითი და ალექსანდრე; კონსტანტინე დავითის ძე; იმერეთის მეფის გიორგი ალექსანდრეს ძის შვილები: ალექსანდრე და დიმიტრი), რუსეთის იმპერატორის ბრძანებით „უვადო“ პენსიაზე დაემატათ „შთამომავლობითი“ პენსიაც.
აქ 1844 ფრანგულიდან ქართულად თარგმნა ინგლისელი ფილოსოფოსის ს. კლარკის (1675-1729) მიმოწერა გერმანელ ფილოსოფოს გ. ლაიბნიცთან (1646-1716): „ბაასი ორთა უჩინებულესთა ფილოსოფთა ევროპიისათა კლარკ და ლეიბნიცისა“.
ოჯახი
ილია ბატონიშვილი დაქორწინდა მოსკოვში 1827 წელს, ანასტასია გრიგორიევნა ობოლენსკაიაზე. მას და ანასტასიას ეყოლათ 13 შვილი:
იზა გიგოშვილი
ბიოგრაფია
გიგოშვილის თამაში გამოირჩევა სინატიფით, პლასტიკით, მოხდენილობითა და გარდასახვის უნარით; შექმნა მომხიბლავი და გულწრფელობით აღსავსე თავგანწირულ, შეუპოვარ ქალთა სახეები: ძაბული (კონსტანტინე გამსახურდიას „მთვარის მოტაცება“), კაბილა (ალფრედ დე მიუსე „სიყვარული სახუმარო არ არის“), ჰერმია (უილიამ შექსპირის „ზაფხულის ღამის სიზმარი"), ქსენია (ბორის ლავრენიოვის „რღვევა“), ნატო (ალექსანდრე ჩხაიძე „ხიდი“), გრუშე ვაჩნაძე (ბერტოლტ ბრეხტი „კავკასიური ცარცის წრე“), ზიტა (გოტჰოლდ ეფრაიმ ლესინგი „ნათან ბრძენი“), შუშანიკი (იაკობ ცურტაველი „შუშანიკის წამება“), თამარი (კარლო გოლდონი „მშვენიერი ქართველი ქალი“) და სხვა.
ილია ბატონიშვილი
სქოლიო
კატეგორია:დაბადებული 1790 კატეგორია:გარდაცვლილი 1854 კატეგორია:ქართველი სამხედრო მოღვაწეები კატეგორია:ქართლ-კახეთის სამეფოს ბაგრატიონები
იზა გიგოშვილი
სქოლიო
კატეგორია:დაბადებული 16 თებერვალი კატეგორია:დაბადებული 1938 კატეგორია:გარდაცვლილი 17 იანვარი კატეგორია:გარდაცვლილი 2003 კატეგორია:ქართველი მსახიობები კატეგორია:საქართველოს სსრ-ის სახალხო არტისტები კატეგორია:შოთა რუსთაველის სახელობის პრემიის ლაურეატები
სებისკვერაძე
საკუთარი სახელი სებისკვერაძე შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
ნეფერტიტი
ნეფერტიტი (Nfr-nfr.w-Jtn-Nfr.t-jty; უმშვენიერესი ატონის ლამაზმანთა შორის, ლამაზმანი მოვიდა) — ეგვიპტის დიდი დედოფალი, ამენჰოტეპ IV-ის (მოგვიანებით ეხნატონი) მეუღლე და ფარაონ ტუტანხამონის სიდედრი. სავარაუდოდ ის თავადაც იყო მმართველი სახელით ნეფერნეფერუატენი მცირე ხნით მეუღლის გარდაცვალების შემდეგ და ტუტანხამონის გამეფებამდე.
მისი სახელი დაახლ. ნიშნავს „ულამაზესი (უნაკლო) ქალბატონი მოვიდა“. საქვეყნოდ ცნობილი გახდა მისი ბიუსტის აღმოჩენიდან (ამჟამად ბერლინის ახალ მუზეუმში). ბიუსტი ეკუთვნის სკულპტორ ჯუტმოსს და ნაპოვნი იყო მის სახელოსნოში. ბიუსტი მნიშვნელოვანია იმით, რომ ის დოკუმენტური ფაქტია ძველ ეგვიპტელთა წარმოდგენებზე რეალისტურ სახის პროპორციებზე.
სქოლიო
კატეგორია:ძველი ეგვიპტის დედოფლები
ინფორმაციის უდანაკარგოდ შეკუმშვა
უდანაკარგოდ ინფორმაციის შეკუმშვა გამოყენებითი მათემატიკის, კერძოდ კი ინფორმაციის თეორიის ერთ-ერთი დარგია. ის შეისწავლის ინფორმაციის შეკუმშვის ისეთ მეთოდებს, რომლების გამოყენებით შემდგომში საწყისი ინფორმაციის ზუსტი ასლის აღდგენა შეიძლება.
მაგალითად, ნებისმიერი კომპიუტერული არქივატორი (ZIP, RAR) იყენებს უდანაკარგო შეკუმშვის მეთოდებს. ზოგიერთი ინფორმაციის შეკუმშვა შესაძლებელია ასევე დანაკარგებითაც. მაგალითად JPEG ფორმატში შესაძლებელია ნახატების შეკუმშვა მათი ხარისხის გაუარესების ხარჯზე. ასეთი შეკუმშვის შედეგად ჩვენ ვეღარ აღვადგენთ საწყის ნახატს შეკუმშული ნახატიდან, რადგან ინფორმაციის ნაწილი დაკარგულია.
ინფორმაციის უდანაკარგო შეკუმშვა ძირითადად ხდება უფრო ხშირი ინფორმაციის უფრო მოკლე კოდებით, ხოლო უფრო იშვიათის უფრო გრძელი კოდებით წარმოდგენის ხარჯზე. ეს ზოგ ადგილას ზრდის ფაილს, ხოლო ზოგ ადგილას ამცირებს, მაგრამ რადგან კოდი ისეა შერჩეული, რომ უფრო ხშირი ინფორმაცია უფრო მოკლე კოდითაა წარმოდგენილი, ინფორმაცია უფრო მეტ ადგილას იკუმშება და საბოლოო ჯამში ვიღებთ უფრო პატარა ფაილს. თუმცა როდესაც ყველა კომბინაცია ერთნაირი სიხშირით გვხვდება (მაგალითად უკვე შეკუმშულ ფაილში), უდანაკარგო შეკუმშვა აღარ მოქმედებს.
ინფორმაციის უდანაკარგოდ შეკუმშვის ყველაზე მარტივი და ხშირად გამოყენებული ალგორითმი, რომელიც ასევე ყველა სხვა ალგორითმის ძირითადი პრინციპია, არის ჰაფმანის კოდირების ალგორითმი. ჰაფმანის კოდი ოპტიმალურია ყველა კოდს შორის თუ მონაცემთა გამოჩენის სიხშირეები (ალბათობები) წინასწარ გვაქვს მოცემული. თუმცა, რადგან ეს ძირითადად ასე არ არის, პრაქტიკაში უფრო რთული კოდები გამოიყენება. მაგალითად, ჰაფმანის ალგორითმზე დაფუძნებული, მაგრამ შედარებით უფრო რთული და ეფექტიანი ალგორითმებია:
შეკუმშვის ქვედა ზღვარი
კლაუდ შენონმა დაამტკიცა, რომ ინფორმაციის შეკუმშვისას თითოეული ინფორმაციის ნაწილის (შესაძლო ვარიანტის) წარმომადგენელი კოდის საშუალო სიგრძე არ შეიძლებოდა ყოფილიყო გადასაცემი ინფორმაციის ენტროპიაზე ნაკლები. მანვე გამოიგონა შენონის კოდი, რომელიც უბრალოდ თითოეულ შესაძლო ინფორმაციის ნაწილს შეუსაბამებს კოდს, რომლის სიგრძე ტოლია მთელ რიცხვამდე ზემოთ დამრგვალებული შესაბამისი ინფორმაციის რაოდენობის (ანუ ალბათობის ლოგარითმის 1/2-ის ფუძით). შენონის კოდით მიღებული კოდური სიტყვების საშუალო სიგრძე მაქსიმუმ 1 ბიტით არის მეტი ყველაზე მცირე შესაძლო სიგრძეზე, მაგრამ შენონის კოდი არ არის ოპტიმალური. ჰაფმანის კოდი ყოველთვის უფრო მეტად (ან არანაკლებად) კუმშავს ინფორმაციას, ვიდრე შენონის კოდი. თუმცა შენონის კოდს ის უპირატესობა აქვს, რომ უფრო მარტივი გამოსათვლელია.
შენონისა და ჰაფმანის კოდების დაახლოვება ოპტიმალურ სიგრძესთან შესაძლებელია ინფორმაციის გაერთიანებით. ანუ, თუ ყოველი 1 ბაიტიანი (8 ბიტი) სიმბოლოს ალბათობას ვითვლიდით და ისე ვაგებდით კოდს, შესაძლოა, იმავე ალგორითმის გამოყენებით მეტ შეკუმშვას მივაღწიოთ თუ ყველა 2 ბაიტიან სიმბოლოს განვიხილავთ. თუმცა ამას ბევრად მეტი გამოთვლითი სიმძლავრე დასჭირდება. არითმეტიკული კოდირების ალგორითმის უპირატესობა სწორად ამ გაერთიანების ეფექტურობიდან გამომდინარეობს.
რესურსები ინტერნეტში
კატეგორია:გამოყენებითი მათემატიკა კატეგორია:ინფორმატიკა
ვარდისფერი ვარდები
„ვარდისფერი ვარდები“ — ვინსენტ ვან გოგის ერთ-ერთი უკანასკნელი ნამუშევარი. სიცოცხლის ბოლო ორი თვე - 1890 წლის მაისი და ივლისი ვან გოგმა პარიზთან ახლოს, ოვერ სიურ უაზში გაატარა, სადაც მან ყვავილების შესახებ რამდენინიმე ნახატი დაწერა. ამ სერიის საუკეთესო ნაშრომად ითვლება ვარდისფერი ვარდები. ეს ნახატი მხატვრის ბოლო წლებისთვის  ტიპიურია.
რესურსები ინტერნეტში
კატეგორია:ვინსენტ ვან გოგის ნახატები კატეგორია:ნახატები ანბანის მიხედვით კატეგორია:1890 წლის ნახატები
ტიკარაძე
საკუთარი სახელი ტიკარაძე შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
სენარუსა-პუებლა-დე-ბოლივარი
სენარუსა-პუებლა-დე-ბოლივარი (Cenarruza-Puebla de Bolívar, Ziortza-Bolibar) — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების ბისკაიის პროვინციის ლეა-არტიბაის კომარკის შემადგენლობაში. ფართობი — 18,94 კმ². მოსახლეობა — 404 კაცი (2020 წ.).
სქოლიო
კატეგორია:ბისკაიის მუნიციპალიტეტები კატეგორია:ბისკაიის ქალაქები
დასავლეთ სომხეთი
მინი|271x271პქ|სომეხ ნაციონალისტთა მიერ შედგენილი გაერთიანებული სომხეთის რუკა, რომელზეც დასავლეთ სომხეთი წარმოდგენილია ყვითლად დასავლეთ სომხეთი (Արեւմտեան Հայաստան) ― ტერმინი, რომელიც აღნიშნავს თურქეთის აღმოსავლეთ ტერიტორიებს (ყოფილი ოსმალეთის იმპერია), რომლებიც სომხების ისტორიული სამშობლოს ნაწილია. დასავლეთ სომხეთი, ასევე მოიხსენიება, როგორც ბიზანტიური სომხეთი, რამეთუ იგი წარმოიშვა დიდი სომხეთის დაყოფის შემდეგ ბიზანტიის იმპერიასა (დასავლეთ სომხეთი) და სასანიანთა სპარსეთს (აღმოსავლეთ სომხეთი) შორის 387 წელს.
ეს ტერიტორია ოსმალებმა მხოლოდ XVI საუკუნეში, ოსმალეთ-სპარსეთის ომის დროს (1532-1555) დაიპყრეს. ოსმალეთის მმართველობა მოცემულ რეგიონში გადამწყვეტი გახდა ოსმალეთ-სეფიანთა ომის შემდეგი, 1623-1639 წლების ომის დაწყებისათვის. ამის შემდეგ ტერიტორია ცნობილი გახდა როგორც თურქული სომხეთი, ან ოსმალეთის სომხეთი. XIX საუკუნის განმავლობაში რუსეთის იმპერიამ დაიპყრო ირანის კუთვნილი მთელი აღმოსავლეთ სომხეთი, და აგრეთვე თურქულისომხეთის ზოგიერთი პროვინცია, როგორიცაა ყარსი. რეგიონის სომხური მოსახლეობა განსაკუთრებით დაზარალდა 1890-იან წლებში მომხდარი სომხების მასობრივი ხოცვა-ჟლეტის დროს.
თავიანთი წინაპრების მიწაზე მცხოვრები სომხები 1915 წლის სომხების გენოციდის დროს მთლიანად გაანადგურეს ან გადაასახლეს ოსმალებმა. ოსმალთა მიერ სომხური კულტურული მემკვიდრეობის სისტემატური განადგურება, რომელიც გაგრძელდა 400 წელზე მეტხანს, განიხილება როგორც კულტურული გენოციდის მაგალითი.
ასიმილირებული და კრიპტოსომხები დღესაც ცხოვრობენ ამ მხარეში და ზოგიერთი ირედენისტი სომეხი მას მიიჩნევს, როგორც გაერთიანებული სომხეთის ნაწილს. ამგვარი შეხედულებების მქონე ყველაზე მნიშვნელოვან პოლიტიკურ პარტიას წარმოადგენს სომხეთის რევოლუციური ფედერაცია.
ეტიმოლოგია
მარცხნივ|მინი|281x281პქ|არარატის მთა, რომელიც ერევნიდანაც მოსჩანს და მდებარეობს თურქეთში. იგი სომხური საზოგადოების ცნობიერებაში დასავლეთ სომხეთის სიმბოლოს წარმოადგენს.სომხურ ენაზე არსებობს რეგიონის რამდენიმე სახელი. დღეს ყველაზე გავრცელებულია აღმოსავლეთ სომხურ ენაზე (ძირითადად ლაპარაკობენ სომხეთში, რუსეთში, საქართველოში, ირანში) დამკვიდრებული არვენიან ჰაიასტანი  (Արևլեան Հայաստան) და რავარდენიან ჰიასტანი (Արեւմտեան Հայաստան), რასაც დასავლეთ სომხურ ენაზე უწოდებენ (საუბრობენ შემდეგ დიასპორებში: აშშ, საფრანგეთი, ლიბანი, სირია, არგენტინა და სხვა). არქაული სახელები, რომლებიც 1920-იან წლებამდე გამოიყენებოდა, მოიცავს ტააკაჰაიასტანს (Տաճկահայաստան). ასევე იმავე პერიოდში გამოიყენებოდა T'urk'ahayastan (Թուրքահայաստան) ან T'rk'ahayastan (քահայաստան), ორივე მათგანი ნიშნავს თურქულ სომხეთს.
თურქულ ენაზე დასავლეთ სომხეთის პირდაპირი თარგმანი არის Batı Ermenistan. რეგიონი ოფიციალურად აღწერილია, როგორც აღმოსავლეთ ანატოლია (Doğu Anadolu) მას შემდეგ, რაც თურქეთის შვიდი გეოგრაფიული რეგიონი განისაზღვრა 1941 წლის პირველ გეოგრაფიულ კონგრესზე. მრავალი ისტორიკოსი საუკუნეების განმავლობაში ანატოლიის აღმოსავლეთ საზღვარს მდინარე არაქსამდე არ განიხილავდა, რაც აღნიშნავს დღევანდელ საზღვარს სომხეთსა და ირანს შორის. ქურთები რეგიონის სამხრეთ ნაწილს უწოდებენ Bakurê Kurdistanê (ჩრდილოეთ ქურთისტანი).
ისტორია
მინი|274x274პქ|ოსმალეთის იმპერიის ექვსი სომხური ვილაიეთი
ოსმალთა მიერ დაპყრობა
ოსმალეთ-სპარსეთის ომის (1623–1639) შემდეგ დასავლეთ სომხეთი ოსმალეთის იმპერიის შემადგენელი ნაწილი გახდა. რუსეთ-თურქეთის ომის (1828-1829) შემდეგ, ტერმინი „დასავლეთ სომხეთი“ აღნიშნავდა ოსმალეთის იმპერიის სომხებით დასახლებულ ისტორიულ რეგიონებს, რომლებიც დარჩნენ ოსმალეთის მმართველობის ქვეშ მას შემდეგ, რაც სომხეთის აღმოსავლეთ ნაწილი გადაეცა რუსეთის იმპერიას სპარსელთა მიერ, რუსეთ-ირანის ორი ომის (1804-1813) და (1826-1828) შემდეგ.
დასავლეთ (ოსმალეთის) სომხეთი შედგებოდა ექვსი ვილაიეთისგან (vilâyat-ı sitte): ერზურუმის, ვანის, ბითლისის, დიარბაქირის, ხარპუთისა და სივასის ვილაიეტები.
დასავლეთ სომხეთის ბედი, რომელიც საყოველთაოდ მოიხსენიება როგორც „სომხური საკითხი“, განიხილება სომეხი ხალხის თანამედროვე ისტორიის საკვანძო საკითხად. მარცხნივ|მინი|332x332პქ|სომხების გენოციდის დროს მათი ხოცვა-ჟლეტის ლოკაციების რუკა
სომხების გენოციდი
1894-1896 და 1915 წლებში ოსმალეთის იმპერიამ განახორციელა სისტემური ხოცვა და სომხების იძულებითი დეპორტაცია, რაც ცნობილია, როგორც სომეხების გენოციდი. სომეხთა მასიური დეპორტაცია და მკვლელობები დაიწყო 1915 წლის გაზაფხულზე. 1915 წლის 24 აპრილს სომეხი ინტელექტუალები და თემის ლიდერები განდევნეს კონსტანტინოპოლიდან. წყაროებიდან გამომდინარე, დაახლოებით 1,500,000 სომეხი დაიღუპა ამ აქტის დროს.
კავკასიის კამპანია
პირველი მსოფლიო ომის კავკასიის კამპანიის დროს, რუსეთის იმპერიამ დაიკავა ოსმალეთის იმპერიის სომხებით დასახლებული რეგიონების უმეტესობა. ოკუპირებულ რაიონებში შეიქმნა დროებითი პროვინციული მთავრობა, რომელიც 1915-1918 წლებში ფუნქციონირებდა.
საზანოვ-პალეოლოგის შეთანხმება
საზონოვ-პალეოლოგის შეთანხმება 1916 წლის 26 აპრილს გაფორმდა, რუსეთის საგარეო საქმეთა მინისტრ სერგეი საზონოვს და საფრანგეთის რუსეთში წარგზავნილ ელჩ მორის პალეოლოგს შორის. შეთანხმებაში შემოთავაზებული იყო, რომ დასავლეთ სომხეთი რუსეთს გადასცემოდა, რასაც რუსეთი ოფიციალურად დათანხმდა საიქს-პიკოს შეთანხმებით.
მიმდინარე სიტუაცია
ამჟამად სომხეთს არ აქვს არანაირი ტერიტორიული პრეტენზია თურქეთთან, თუმცა ერთი პოლიტიკური პარტია, სომხური რევოლუციური ფედერაცია, რომელიც ყველაზე დიდი სომხური პარტიაა დიასპორაში, პრეტენზიას აცხადებს იმ ტერიტორიაზე, რომელიც სომხეთის რესპუბლიკას გადაეცა აშშ-ს პრეზიდენტ ვუდრო უილსონის არბიტრაჟის მიერ (1918-1920). ეს იყო ამერიკელთა ერთ-ერთი გეგმა, როგორც 1920 წლის სევრის ხელშეკრულების ნაწილი, ასევე ცნობილი როგორც უილსონის სომხეთი.
2000 წლიდან, სომეხთა გენოციდს გადარჩენილი დასავლეთ სომხების მემკვიდრეთა კონგრესის საორგანიზაციო კომიტეტი აქტიურია დიასპორის თემებში.
სქოლიო
კატეგორია:დასავლეთ სომხეთი კატეგორია:სომხეთის ისტორიული მხარეები კატეგორია:სადავო ტერიტორიები კატეგორია:სომხეთის ისტორია კატეგორია:ოსმალეთის იმპერიის ისტორია
გურდი
გურდი — ჰაიტის ფულის ერთეული. ISO 4217 კოდია HTG და იყოფა 100 სანტიმად.
პირველი გურდი ბრუნვაში შემოტანილ იქნა 1813 წელს. მან შეცვალა ლივრი კურსით 1 გურდი = 8 ლივრი და 5 სუ. 1870 და 1872 წლებში გურდის კურსის გადახედვა მოხდა, პირველად 10/1-თან, შემდეგ კი 300/1-თან. ამ პერიოდში, როდესაც მხოლოდ ბანკნოტები იბეჭდებოდა ვალუტას ხშირად გურდის ნაცვლად პიასტრს უწოდებდნენ, განსაკუთრებით 1875 წელს გამოცემული ბანკნოტებისთვის. 1881 წელს გურდის კურსი მიბმულ იქნა ფრანგულ ფრანკთან 5 ფრანკ = 1 გურდი და ლითონის მონეტების გამოშვება განახლდა.
ფრანკთან პეგი დიდგანს არ გაგრძელებულა, და 1912 წელს გურდის კურსი აშშ-ის დოლარს მიება წონით 5 გურდი = 1 აშშ-ის დოლარი. 1989 წელს ეს პეგიც გაუქმებულ იქნა და მას შემდეგ ჰაიტის ვალუტა მცოცავი კურსითაა. თუმცა ძველი ტრადიციით ხუთ გურდიანს ჰაიტის დოლარს უწოდებენ, 5 სანტიმს კი ჰაიტის პენის. ამჟამად სავაჭრო ობიექტებში ფასები გურდის ნაცვლად მოცემულია ჰაიტიურ დოლარში, რომელიც ხუთზე უნდა გამრავლდეს გურდის ექვივალენტის მისაღებად. 2005 წლის ივლისში გურდის კურსი იყო 40 გურდი 1 დოლართან, ან 49 გურდი 1 ევროსთან.
მიმოქცევაში შემდეგი წონის სანტიმებია: (შენიშვნა: მიმოქცევაში მყოფ მონეტათა უმრავლესობა 2005 წლის ბოლოსთვის იყო 50 სანტიმი, 1 და 5 გურდიანები)
მიმოქცევაში არსებული ბანკნოტები:
1, 2 და 5-გურდიან ბანკნოტებს აღარ ბეჭდავენ, და ცირკულაციაშიც თითქმის აღარაა.
რესურსები ინტერნეტში
კატეგორია:ჰაიტი კატეგორია:ბრუნვაში არსებული ვალუტები
საკირის გიორგიწმინდა
საკირის გიორგიწმინდა, მიწის საყდარი — არქიტექტურული ძეგლი ბორჯომის მუნიციპალიტეტის სოფელ საკირეში. გუჯრისხევის ეკლესიიდან ორიოდე კილომეტრის მოშორებით. ეკლესია მთლიანად დანგრეულია და მიწით არის დაფარული. შედარებით დაუზიანებლად მოაღწია მხოლოდ სამეკლესიანი ბაზილიკის ჩრდილოეთის მხარემ. მისი არქოტეტურული თავისებურებებით მას ძალიან ამსგავსებენ გუჯრისხევის ეკლესიას და აქედან გამომდინარე, ამ ტაძრის აგების ქრონოლოგიასაც X საუკუნის შუა ხანებით განსაზღვრავენ.
ლიტერატურა
კატეგორია:ბორჯომის მუნიციპალიტეტის ტაძრები
NGC 7791
NGC 7791 — ორმაგი ვარსკვლავი პეგასის თანავარსკვლავედში. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:ვარსკვლავები კატეგორია:პეგასის თანავარსკვლავედი
კასიკე-მანაურეს მუნიციპალიტეტი
კასიკე-მანაურეს მუნიციპალიტეტი (Municipio Cacique Manaure) — მუნიციპალიტეტი ვენესუელაში, ფალკონის შტატში. წარმოადგენს ფალკონის შტატის 25 მუნიციპალიტეტიდან ერთ-ერთს. ფართობი 190 კმ². 2010 წლის მოსახლეობის აღწერის მიხედვით კასიკე-მანაურეს მუნიციპალიტეტში ცხოვრობდა 10 681 ათასი ადამიანი. მოსახლეობის სიმჭიდროვე შეადგენს 40,04 ადამიანს 1 კვადრატულ კილომეტრზე. მთავარი ქალაქია იარაკალი.
დანი სებალიოსი
დანი სებალიოს ფერნანდესი (დ. უტრერა, ესპანეთი, 7 აგვისტო, 1996) — ესპანელი ფეხბურთელი, პოზიციით ნახევარმცველი. ასპარეზობს მადრიდის „რეალში“.
ტიტულები
რეალ მადრიდი:(5)
არსენალი:(1)
სქოლიო
კატეგორია:დაბადებული 1996 კატეგორია:ესპანელი ფეხბურთელები კატეგორია:მადრიდის რეალის ფეხბურთელები კატეგორია:ესპანეთის პრიმერა დივიზიონის ფეხბურთელები კატეგორია:ლონდონის არსენალის ფეხბურთელები კატეგორია:დაბადებული 7 აგვისტო კატეგორია:პრემიერ ლიგის ფეხბურთელები კატეგორია:რეალ ბეტისის ფეხბურთელები
ანგილია
ანგილია (Anguilla) — დიდი ბრიტანეთის ზღვისიქითა ტერიტორია, რომელიც მდებარეობს კარიბის ზღვაში და არის მცირე ანტილის უკიდურეს ჩრდილოეთ ნაწილში მდებარე კუნძული. შედგება კუნძულ ანგილიას და პატარა კუნძულებისა და რიფებისგან. კუნძულის სიგრძე არის დაახლოებით 26 კმ (16 მილი), ხოლო სიგანე 5 კმ (3,1 მილი). ანგილიას ადმინისტრაციული ცენტრია, ქალაქი ვალი. კუნძულის ფართობი შეადგენს 91 კმ²-ს (35 კვ. მილი), ცხოვრობს დაახლოებით 13 500 ადამიანი (2006 აღწერით).
ისტორია
ანგილიას პირველ მოსახლეები იყვნენ ამერინდის ტომელები. ისინი სამხრეთ ამერიკიდან იყვნენ წამოსული. ანგილიაში აღმოჩენილი უძველესი ნაშთები დათარიღდა დაახლოებით ძვ. წ 1300 წლით, ხოლო კუნძულზე ამერინდების ინტენსიური დასახლება დაიწყო ძვ. წ 600 წელიდან. ევროპული აღმოჩენის თარიღი გაურკვეველია: ზოგიერთი წყაროს თქმით, კოლუმბმა აღმოაჩინა ეს კუნძული 1493 წელს, ზოგნი აცხადებენ, რომ კუნძული საფრანგეთმა აღმოაჩინა 1564 ან 1565 წლებში. სახელი ანგილია მომდინარეობს სიტყვა „eel“-დან სხვადასხვა რომანულ ენაზე ეს სიტყვა ასე ჟღერს (თანამედროვე ესპანურად: anguila; ფრანგული: anguille; იტალიური: anguilla).
ანგილია კუნძულ სენტ-კიტსისთან ერთად პირველად დაასახლეს ინგლისელებმა, კოლონიზაცია დაიწყო 1650 წლიდან საფრანგეთმა 1666 წელს დროებით დაიბრუნა კუნძული, თუმცა ბრედას ხელშეკრულებით ანგილია ისევ ინგლისელები კონტროლს დაუბრუნდა. მოგვიანებით კუნძულზე ევროპელებმა აფრიკიდან მონების ჩაყვანა დაიწყეს. ისტორიკოსები ადასტურებენ, რომ აფრიკელ მონებს ამ რეგიონში ჯერ კიდევ მეჩვიდმეტე საუკუნის დასაწყისიდან უცხოვრიათ. მაგალითად, სენეგალელი მონების დასახლება წმინდა ქრისტეფორის (დღეს წმინდა-კიტსი) კუნძულზე 1626 წლიდან დაიწყო. ანგილიას კუნძულზე აფრიკელების ჩასვლის ზუსტად არ არის ცნობილი.
1967 წელს ბრიტანეთმა სენტ-კიტსი და ნევისს სრული შიდა ავტონომია მიანიჭა. ანგილია გაერთიანდა სენტ-კიტსთან და ნევისთან. 1967 და 1969 წლებში კუნძულზე მოხდა ორი აჯანყება (ანგილის რევოლუცია), რომელსაც მეთაურობდა რონალდ ვებსტერი. კუნძულმა დამოუკიდებლობა სენტ-კინსტისგან და ნევისისგან გამოაცხადა, ეს იყო ხანმოკლე პერიოდი ანგილიას ისტორიაში. 1971 წელს ბრიტანეთის ხელისუფლება მთლიანად აღადგინა ძველი ვითარება, კუნძული კვცლავ დიდი ბრიტანეთის შემადგენლობაში შევიდა. 1980 ანგილას საბოლოოდ მიენიჭა დამოუკიდებელი უფლებები და გახდა ბრიტანეთის ოკეანის ტერიტორია.
გეოგრაფია
ანგილა არ გვხვდება მთები, ტერიტორია მთლიანად დაბლობს უჭირავს. კუნძული მდებარეობს კარიბის ზღვაში, პუეტო-რიკოს აღმოსავლეთით. ჩრდილოეთით მდებარეობს კუნძული სენ-მარტენი, რომლისაგანაც გამოყოფილია ანგილიის სრუტის მეშვეობით. ნიადაგის საფარი საკმაოდ ღარიბია.
კარირუბანის მუნიციპალიტეტი
კარირუბანის მუნიციპალიტეტი (Municipio Carirubana) — მუნიციპალიტეტი ვენესუელაში, ფალკონის შტატში. წარმოადგენს ფალკონის შტატის 25 მუნიციპალიტეტიდან ერთ-ერთს. ფართობი 684 კმ². 2001 წლის მოსახლეობის აღწერის მიხედვით კარირუბანის მუნიციპალიტეტში ცხოვრობდა 203 583 ათასი ადამიანი. მოსახლეობის სიმჭიდროვე შეადგენს 297,6 ადამიანს 1 კვადრატულ კილომეტრზე. მთავარი ქალაქია პუნტო-ფიხო.
იხილეთ აგრეთვე
კატეგორია:ფალკონის შტატის მუნიციპალიტეტები
მიხეილ გიგოლოვი
მიხეილ გიორგის ძე გიგოლოვი (დ. 17 მარტი, 1885,თბილისი — გ. 18 აგვისტო, 1963, იქვე) — ქართველი ქირურგი. დოცენტი (1935), საქართველოს დამსახურებული ექიმი (1942).
1911 წელს დაამთავრა ოდესის უნივერსიტეტის სამედიცინო ფაკულტეტი და მუშაობა დაიწყო თბილისის I საავადმყოფოში (1931 წლიდან ქირურგიის განყოფილების გამგე). 1934 წელს განაგებდა თბილისის ჯანდაცვის განყოფილების სისხლის გადასხმის სადგურს. 1935 წელს დაინიშნა ექიმთა დახელოვნების თბილისის ინსტიტუტის ტრავმატოლოგიის კათედრის გამგედ. მეორე მსოფლიო ომის წლებში იყო თბილისის საევაკუაციო ჰოსპიტლების კონსულტანტი. 1960–1963 წლებში — ექიმთა დახელოვნების თბილისის ინსტიტუტის გადაუდებელი ქირურგიის კათედრის დოცენტი. გიგოლოვის შრომები ეხება ფილტვისა და ღვიძლის ექინოკოზის, სამხარეო პათოლოგიის, სისხლის გადასხმის, კუჭის ქირურგიის და სხვა საკითხებს. ქირურგთა რესპუბლიკური სამეცნიერო საზოგადოების საპატიო წევრი. დაჯილდოებულია წითელი ვარსკვლავის ორდენითა და მედლებით.
ლიტერატურა
კატეგორია:ქართველი ქირურგები კატეგორია:წითელი ვარსკვლავის ორდენის კავალრები კატეგორია:დაბადებული 17 მარტი კატეგორია:დაბადებული 1885 კატეგორია:გარდაცვლილი 18 აგვისტო კატეგორია:გარდაცვლილი 1963
უსეს ციხესიმაგრე
270px|thumb|right|
უსეს ციხესიმაგრე (Château d'Ussé) — შუა საუკუნეების ციხესიმაგრე საფრანგეთში. მდებარეობს ენდრი და ლუარის დეპარტამენტში, მდინარე ლუარის ხეობაში, მდინარე ენდრის ნაპირზე. ციხესიმაგრის მშენებლობა დაიწყო IX საუკუნეში.
2000 წელს ლუარის ხეობის სხვა ციხესიმაგრეებთან ერთად შეიტანეს იუნესკოს კულტურული მემკვიდრეობსის ძეგლების სიაში.
NGC 7815
NGC 7815 — ვარსკვლავი პეგასის თანავარსკვლავედში. ეს ობიექტი შედის ახალ საერთო კატალოგში.
ირაკლი ანთელავა
ირაკლი გიორგის ძე ანთელავა (დ. 21 თებერვალი, 1912, სოფელი ყულიშკარი, ზუგდიდის რაიონი — გ. 17 მარტი, 1978, თბილისი) — ქართველი ისტორიკოსი. საქართველოს (1966) და აფხაზეთის (1961) მეცნიერების დამსახურებული მოღვაწე, ისტორიის მეცნიერებათა დოქტორი (1955), პროფესორი (1956).
NGC 7815
რესურსები ინტერნეტში
კატეგორია:ვარსკვლავები კატეგორია:პეგასის თანავარსკვლავედი
ირაკლი ანთელავა
ბიოგრაფია
1931 წელს დაამთავრა თბილისის სახელმწიფო პედაგოგიური ინსტიტუტის ისტორიის ფაკულტეტი და 1936 წელს ლენინგრადის ფინანსურ-ეკონომიკური ინსტიტუტი. 1938-1956 წლებში მუშაობდა დ. გულიას სახელობის აფხაზეთის ენის, ლიტერატურისა და ისტორიის ინსტიტუტში. 1938-1954 წლებში შეთავსებით — მ. გორკის სახელობის სოხუმის სახელმწიფო პედაგოგიურ ინსტიტუტში სსრკ ისტორიის კათედრაზე (1942 წლიდან გამგედ). 1865 წლიდან — ივ. ჯავახიშვილის სახელობის ისტორიის, არქეოლოგიის და ეთნოგრაფიის ინსტიტუტში. საქართველოს ახალი ისტორიის ინსტიტუტის განყოფილების უფროს მეცნიერ თანამშრომლად. 1957 წლიდან — გამგედ. 1958 წლიდან შეთავსებით არის თსუ სსრკ ისტორიის კათედრის პროფესორი. ანთელავა მუშაობს XVII-XIX საუკუნეების საქართველოს სოციალურ-ეკონომიკური და პოლიტიკური ისტორიის, ფეოდალური ურთიერთობის რღვევისა და კაპიტალიზმის გენეზისის, რუსეთ-საქართველოს ურთიერთობის საკითხებზე. ანთელავას ნაშრომს „სახელმწიფო გლეხები XIX საუკუნის საქართველოში“ (სოხუმი, 1955, ტ. 1-2, თბ., 1962-1969, რუსულ ენაზე) მიენიჭა აკადემიკოს ს. ჯანაშიას სახელობის პრემია (1970).
დაკრძალულია თბილისში, საბურთალოს საზოგადო მოღვაწეთა პანთეონში.
რესურზები ინტერნეტში
კატეგორია:ქართველი ისტორიკოსები კატეგორია:დაბადებული 21 თებერვალი კატეგორია:დაბადებული 1912 კატეგორია:გარდაცვლილი 17 მარტი კატეგორია:გარდაცვლილი 1978 კატეგორია:საბურთალოს პანთეონში დაკრძალულები კატეგორია:ზუგდიდის მუნიციპალიტეტში დაბადებულები
ჟან პიკარი
ჟან პიკარი (Jean Picard; დ. 21 ივლისი, 1620, ლა-ფლეში, ანჟუ — გ. 12 ივლისი, 1682, პარიზი) — ფრანგი ასტრონომი, პარიზის მეცნიერებათა აკადემიის წევრი (1666). კოლეჟ-დე-ფრანსის პროფესორი (1655 წლიდან). 1669-70 წლებში აკადემიის დავალებით გაზომა მერიდიანის რკალის სიგრძე პარიზსა და ამიენს შორის 1°22'55″), ამასთან, პირველმა გამოიყენა სამზერი მილებითა და ძაფების ბადით აღჭურვილი კუთხმზომი იარაღები. პიკარმა მერიდიანის 1°-ის სიგრძედ მიიღო 111,21 კმ (თანამედროვე გაზომვით 111,18 კმ). ამ მონაცემებზე დაყრდნობით ისააკ ნიუტონმა დაამტკიცა, რომ მთვარეზე მოქმედებს დედამიწის მიზიდულობა და რიცხობრივად დაადასტურა მსოფლიო მიზიდულობის კანონი. პიკარის წინადადებით (1669) პარიზის ობსერვატორიაში 1683 წელს დადგეს კვადრანტი, რომლითაც მნათობთა პირდაპირ აღვლენებს საზღვრავდნენ. 1671 წელს ჩაატარა ტიხო ბრაჰეს ობსერვატორიული (ურანიბორგი) გათხრები. 1672 წელს ჯოვანი კასინისთან ერთად დააკვირდა მარსს მზის პარალაქსის განსაზღვრის მიზნით. 1679 წელს დააარსა ასტრონომიული წელიწდეული "Connaissance des temps" (შეადგინა და გამოსცა პირველი ოთხი ტომი).
იოსებ ორბელიანი
იოსებ კონსტანტინეს ძე ორბელიანი (დ. 4 სექტემბერი, 1824 — გ. 3 იანვარი, 1879) — თავადი, რუსეთის იმპერიის არმიის გენერალ-მაიორი. წმინდა გიორგის ორდენის კავალერი. ალაზნის ხაზის ჯარების სარდალი (1877).
კატეგორია:დაბადებული 4 სექტემბერი კატეგორია:დაბადებული 1824 კატეგორია:გარდაცვლილი 3 იანვარი კატეგორია:გარდაცვლილი 1879 კატეგორია:ქართველი გენერლები კატეგორია:რუსეთის სამხედრო მოღვაწეები იოსებ
Gnamptogenys trigona
Gnamptogenys trigona — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Gnamptogenys-ს გვარიდან. მიეკუთვნება Ectatomminae-ს ქვეოჯახს. .
მზესუმზირის ზეთი
thumb|მზესუმზირის ზეთი მზესუმზირის ზეთი, მცენარეული ზეთი, მიღებული მზესუმზირას თესლისაგან. აქვს სასიამოვნო სუნი და გემო. სიმკვრივე 920-927 კგ/მ3 (10 °C). მზესუმზირის ზეთში შემავალ ცხიმოვან მჟავათა საშუალო მოლეკულური მასაა 275-286. ფოსფატიდების, ტოკოფეროლებისა და ცვილის შემცველობა მზესუმზირის ზეთში დამოკიდებულია მისი გამოყოფისა და დამუშავების ხარისხზე. მზესუმზირის ზეთი ერთ-ერთი მნიშვნელოვანი მცენარეული ზეთია, რომელსაც ფართო გამოყენება აქვს სახალხო მეურნეობაში: კვების, ლაქსაღებავების მრეწველობაში, საპნის წარმოებაში და სხვაგან.
ლიტერატურა
კატეგორია:საკვები ზეთები
Gnamptogenys trigona
სქოლიო
კატეგორია:ჭიანჭველები
ვალი (ანგილია)
ვალი (The Valley) — დიდი ბრიტანეთის ზღვისიქითა ტერიტორიის, ანგილიის დედაქალაქი და უდიდესი ქალაქი მთელ კუნძულზე. 2001 წლის აღწერის მონაცემებით ქალაქში ცხოვრობს 1169 ადამიანი.
სქოლიო
კატეგორია:ანგილია კატეგორია:კარიბის ზღვის აუზის ქვეყნების დედაქალაქები კატეგორია:ანგილიის ქალაქები
იგორ ბონდირევი
იგორ ბონდირევი (დ. 28 ოქტომბერი, 1948, თბილისი) — ქართველი გეოგრაფი, მეცნიერი, პედაგოგი.
ბიოგრაფია
1971 წელს დაამთავრა ალექსანდრე პუშკინის სახელობის პედაგოგიური ინსტიტუტის ბიოლოგია-გეოგრაფიის ფაკულტეტი გეოგრაფიის სპეციალობით.
1973 წლიდან მუშობდა საქართველოს გეოლოგიის დეპარტამენტში ჯერ ტექნიკოსად, შემდეგ ინჟინრად, ჯგუფის უფროსად, უფროს გეოლოგად, პარტიის უფროსად. 1979-1982 წლებში მუშაობდა მოზამბიკის სახალხო რესპუბლიკაში გეოლოგ-გეომორფოლოგად. 1995 წლიდან ვახუშტი ბაგრატიონის სახელობის გეოგრაფიის ინსტიტუტში გეომორფოლოგიის განყოფილების წამყვანი მეცნიერ თანამშრომელი, ხოლო 2000 წლიდან უცხოეთის ქვეყნებთან ურთიერთობის განყოფილების ხელმძღვანელი. შეთავსებით მუშობს თბილისის სახელმწიფო უნივერსიტეტის ფიზიკური გეოგრაფიისა და გარემოს დაცვის კათედრაზე. 1972-1976 წლებში ასპირანტურის კურსი გაიარა გეოგრაფიის ინსტიტუტში პროფესორ ლევან მარუაშვილის ხელმძღვანელობით. მან შეისწავლა საქართველოს მაღალმთიანი რეგიონების როგორც გეომორფოლოგიური, ისე ეკოლოგიური ასპექტები, დაამუშვა სასარგებლო წიაღისებულის ძებნა-ძიების სტრუქტურულ-გეომორფოლოგიური მეთოდები. შეადგინა და გამოაქვეყნა მოზამბიკის გეომორფოლოგიური რუკა, სტოკჰოლმი 1983 წელს. შეიმუშვა შავი ზღვის ეკოლოგიური პროცესების ინფორმაციული მოდელი. აღნიშნულ საკითხებზე გამოქვეყნებული აქვს 200-ზე მეტი სამეცნიერო ნაშრომი. გეოგრაფიულ მეცნიერებათა დოქტორი, პროფესორი (2002). არის ქალაქი მაპუტოს (მოზამბიკი) უნივერსიტეტის საპატიო პროფესორი.
საკანდიდატო დისერტაციის თემა — „საქართველოს პერიგლაციალური ლანდშაფტები“, დაიცვა 1977 წელს;
სადოქტორო დისერტაციის თემა — „მოზამბიკის გეომორფოლოგია“, დაიცვა 1994 წელს.
რესურსები ინტერნეტში
კატეგორია:დაბადებული 28 ოქტომბერი კატეგორია:დაბადებული 1948 კატეგორია:თბილისში დაბადებულები კატეგორია:ქართველი გეოგრაფები კატეგორია:ქართველი პედაგოგები
სტრუგა
ქალაქი ცნობილია IX საუკუნიდან. ქალაქში იმართება ევროპაში კარგად ცნობილი პოეზიის საღამო.
სქოლიო
კატეგორია:ჩრდილოეთ მაკედონიის ქალაქები
მარმარილოს ზღვის რეგიონი
300px|მინი|მარმარილოს ზღვის გეოგრაფიული რეგიონი მარმარილოს ზღვის რეგიონი (Marmara Bölgesi) — თურქეთის ერთ-ერთი გეოგრაფიული რეგიონი, მდებარე ქვეყნის ჩრდილო-დასავლეთ ნაწილში.
რეგიონის მახასიათებლები
მარმარილოს ზღვის რეგიონი ხასიათდება:
კატეგორია:თურქეთის რეგიონები
ბოლივიის ჰიმნი
ბოლივიის სახელმწიფო ჰიმნი (Himno Nacional de Bolivia) — ბოლივიის ერთ-ერთი ეროვნული სიმბოლო. მიღებულ იქნა 1851 წელს. ტექსტი დაწერა ბოლივიის დამოუკიდებლობის დეკლარაციისა და ბოლივიის პირველი კონსტიტუციის ერთ-ერთმა ავტორმა - ხოსე იგნასიო დე სანხინესმა. მუსიკა ეკუთვნის იტალიელ ლეოპოლდო ბენედეტო ვინსენტის.
ჰიმნის ტექსტი შემდეგია (ინგლისური თარგმანით):
რესურსები ინტერნეტში
კატეგორია:ბოლივიის ეროვნული სიმბოლოები კატეგორია:ეროვნული ჰიმნები
ეჩევარია (მუნიციპალიტეტი)
ეჩევარია (Echevarría, Etxebarria) — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების ბისკაიის პროვინციის ლეა-არტიბაის კომარკის შემადგენლობაში. ფართობი — 18,1 კმ². მოსახლეობა — 782 კაცი (2020 წ.).
სქოლიო
კატეგორია:ბისკაიის მუნიციპალიტეტები კატეგორია:ბისკაიის ქალაქები
ალა პუგაჩოვა
ალა პუგაჩოვა (Пугачёва, Алла Борисовна; დ. 15 აპრილი 1949, მოსკოვი) — საბჭოთა და რუსი ესტრადის მომღერალი, კომპოზიტორი-სიმღერების მთხზველი, ესტრადის რეჟისორი, პროდიუსერი, კინომსახიობი და ტელეწამყვანი. სსრკ სახალხო არტისტი (1991). რუსეთის ფედერაციის სახელმწიფო პრემიის ლაურეატი (1995).
კარიერა 1965 წლიდან დაიწყო. მის რეპერტუარში შედის 500-ზე მეტი სიმღერა რუსულ, ინგლისურ, გერმანულ, ფრანგულ, ებრაულ, ფინურ, უკრაინულ ენებზე, ხოლო დისკოგრაფია ითვლის 100-ზე მეტ სოლო გრამფირფიტას (17 ალბომი, 34 სინგლი და 25 „კომპილაცია“ და კრებული). რუსეთისა და ყოფილი სსრკ-ის ქვეყნების გარდა პუგაჩოვას ალბომები გამოიცემოდა იაპონიაში, კორეაში, შვედეთში, ფინეთში, გერმანიაში, პოლონეთში, ჩეხოსლოვაკიაში, ბულგარეთში. დისკების საერთო ტირაჟმა გადააჭარბა 250 მილიონ ეგზემპლარს. ალა პუგაჩოვამ წარადგინა რუსეთი ევროვიზიის სიმღერის კონკურსზე 1997 წელს.
პუგაჩოვა 5 წლიდან მუსიკით იყო გატაცებული. საშუალო სკოლის დამთვრების შემდეგ მან მოსკოვის იპოლიტე ივანოვის სახელობის მუსიკალურ სახელმწიფო სასწავლებელში, სადირიჟორო-გუნდის განყოფილების განხრით განაგრძო სწავლა. პროფესიული სოლოკარიერის დაწყებამდე ბევრ მუსიკალურ კოლექტივთან ერთად მუშაობდა. პირველი სიმღერა „Робот“ დილის გადაცემისთვის შეიქმნა და მას დიდი წარმატება მოუტანა. სასწავლებლის დამთავრების შემდეგ რადიოსადგურის „ახალგაზრდობის“ ჯგუფთან ერთად, მომღერალმა დასავლეთ ციმბირში პირველი გასტროლები გამართა.
საერთაშორისო აღიარება 1975 წელს, ბულგარეთის საერთაშორისო კონკურსმა „ოქროს ორფეოსმა“ მოუტანა, სადაც მის მიერ შესრულებული სიმღერა „არლეკინო“ ერთხმად აღიარეს საუკეთესოდ და ალა პუგაჩოვას ფესტივალის გრან-პრი გადაეცა.
1979 წელს გამოვიდა ფილმი „ქალი, რომელიც მღერის“, რომელშიც მთავარ როლს ალა პუგაჩოვა ასრულებდა. საბჭოთა კინოგაქირავებაში ფილმმა 1979 წელს პირველი ადგილი დაიკავა, ხოლო ალა პუგაჩოვას ჟურნალ „საბჭოთა ეკრანის“ გამოკითხვის შედეგების მიხედვით, მიენიჭა „წლის საუკეთესო მსახიობი ქალის“ წოდება. ფილმში გამოყენებულია სიმღერები, რომლებისთვისაც მუსიკა ალექსანდრე ზაცეპინის გარდა, თავად ალა პუგაჩოვამაც დაწერა, „ბორის გორბონოსის“ ფსევდონიმით.
რესურსები ინტერნეტში
კატეგორია:XX საუკუნის რუსი მომღერლები კატეგორია:დაბადებული 1949 კატეგორია:ევროვიზიის კონკურსანტები კატეგორია:XX საუკუნის რუსი ქალი მსახიობები კატეგორია:დაბადებული 15 აპრილი კატეგორია:XXI საუკუნის რუსი ქალი მსახიობები
დაღუპული ჯარისკაცების მემორიალი (კაგალნიცკაია)
დაღუპული ჯარისკაცების მემორიალი (Мемориал павшим воинам) — დიდ სამამულო ომში მონაწილეთა ძეგლი. მდებარეობს სტანიცა კაგალნიცკაიაში, როსტოვის ოლქი, რუსეთის ფედერაცია.
ისტორია
თავდაპირველად სტანიცა კაგალნიცკაიის ცენტრალურ ნაწილში მდებარეობდა დიდი სამამულო ომისა და რუსეთის სამოქალაქო ომის ხუთი მონაწილის ძეგლი. 1984 წლის აპრილში სკკპ-ის კაგალნიცკის რაიონის სახალხო დეპუტატთა საბჭოს აღმასკომმა გადაწყვიტა კომპლექსისა და საერთო სასაფლაოს გადატანა.
ძეგლის გახსნას წინ უძღოდა ფართომასშტაბიანი სამუშაოები. საძიებო ჯგუფი ეწვია ყველა სოფელს სადაც არსებობდა ძეგლი, შეისწავლა მათი ისტორია. არქივებში მოიძიეს ინფორმაცია ომში მონაწილე კაგალნიცკის რაიონის წარმომადგენლებზე. საძიებო სამუშაოების შედეგად გამოიცა „ხსოვნის წიგნი“, სადაც შეიტანეს დიდ სამამულო ომში კალაგლნიცკის რაიონიდან დაღუპულ ჯარისკაცთა სახელები.
ორ წელზე ცოტა ნაკლები პერიოდი მოუნდა როსტოვის საოლქო სამხატვრო ფონდის თანამშრომლები, მოქანდაკე - ს. მუხა, და ა. დემენტიევა, არქიტექტორი - ი. ჟუკოვა მონუმენტის შექმნას. 1986 წელს ფაშიზმზე გამარჯვების 41-ე წლისთავთან დაკავშირებით რაიონის ცენტრში ძმათა სასაფლაოდან გადაასვენეს მეომართა ნეშტი და გაიმართა მემორიალის საზეიმო გახსნა. მემორიალის გახსნის უფლება მისცეს შრომისა და ომის ვეტერანს, რაიონის ვეტერანთა საბჭოს ხელმძღვანელს ი. ჟიბცოვს. სამგლოვიარო მუსიკის ფონზე ჯარისკაცთა ნეშტი ჩაასვენეს საფლავებში, ისმოდა სსრკ-ის ჰიმნი. მუდმივი ცეცხლი აანთებინეს მშვიდობის საბჭოთა ფონდის სტანიცა კიროვის ხელმძღვანელს ფ. ბაშლაევს.
აღწერა
მემორიალის სიმაღლეა 6,5 მეტრი, მასზე ამოკვეთილია ხუთქიმიანი ვარსკვლავი. ძეგლის გასაფორმებლად დგამოყენებულია ბეტონი, ვარდისფერი ტუფი, მარმარილო და სპილენძი. გარშემო მდებარეობს მემორიალური დაფები ომში დაღუპული მემორიალის სახელებით.
კვარცხლბეკზე სამი მარმარილოს ფილაა, მასზე ამოკვეთილია 140-ზე მეტი დაკრძალული მეომრის სახელი რომლებიც დაიღუპნენ კაგალნიცკაიის გათავისუფლბისას 1942 წლის ივლისიდან 1943 წლის თებერვლამდე.